एमाले–माओवादी गठबन्धनबाट उम्मेदवार बनुभएका शिवपुजन रायले अहिलेको जनमत आफ्नो पक्षमा रहेको बताउनुभएको छ । आफूले २०६४ को पहिलो संविधानसभा चुनावमा नै राजपाका अध्यक्ष महन्थ ठाकुर र नेपाली कांग्रेसका उम्मेदवार डा. सिंहलाई पराजित गरिसकेकोले अहिलेको चुनावमा कुनै पनि दलका उम्मेदवारसँग आफ्नो प्रतिस्पर्धा नरहेको उहाँको दाबी छ । पहिलो संविधानसभा चुनावमा मधेसी जनअधिकार फोरमबाट निर्वाचित राय अहिले वाम गठबन्धनको साझा उम्मेदवार भएकाले बलियो उम्मेदवार देखिनुहुन्छ ।
